Ehdotus EUROOPAN PARLAMENTIN JA NEUVOSTON ASETUS polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 1225/2009 ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta annetun neuvoston asetuksen (EY) N:o 597/2009 muuttamisesta /* COM/2013/0192 final - 2013/0103 (COD) */





PERUSTELUT 1. EHDOTUKSEN TAUSTA Ehdotuksen perustelut ja tavoitteet Tämä ehdotus koskee asetuksen (EY) N:o 1225/2009, jäljempänä ’polkumyyntiä koskeva perusasetus’, ja asetuksen (EY) N:o 597/2009, jäljempänä ’tukien vastainen perusasetus’, muuttamista. Kun otetaan huomioon kaupan suojatoimien toimivuutta koskevan arviointitutkimuksen päätelmät ja se, että näitä asetuksia ei ole tarkistettu merkittävästi sen jälkeen, kun Uruguayn kierros saatiin päätöksen vuonna 1995, ehdotetaan, että suojatoimet saatetaan ajan tasalle ja niitä uudistetaan. Yleinen tausta Euroopan unionin toiminnasta tehdyn sopimuksen 207 artiklassa määrätään muun muassa kauppaa suojaavista toimenpiteistä, kuten polkumyynti- ja tukipalkkiotapauksissa toteutettavista toimenpiteistä. Voimassa olevat aiemmat säännökset Edellä mainitut neuvoston asetukset. Johdonmukaisuus suhteessa unionin muuhun politiikkaan ja muihin tavoitteisiin Ehdotus ei ole ristiriidassa unionin politiikkojen tai tavoitteiden kanssa. 2. KUULEMISTEN JA VAIKUTUSTENARVIOINTIEN TULOKSET Intressitahojen kuuleminen Niillä asianomaisilla osapuolilla, joita ehdotus koskee, on ollut mahdollisuus osallistua julkiseen kuulemiseen, joka järjestettiin huhtikuun ja heinäkuun 2012 välisenä aikana. Yhteenveto julkisen kuulemisen tuloksista on ollut saatavilla kauppapolitiikan pääosaston verkkosivustolla lokakuusta 2012 lähtien. Asiantuntijatiedon käyttö Arviointitutkimus EU:n polkumyynnin ja tukien vastaisten välineiden toimivuudesta saatiin päätökseen vuoden 2012 alussa. Se on ollut saatavilla kauppapolitiikan pääosaston verkkosivustolla siitä lähtien. Vaikutusten arviointi Syksyllä 2012 tehtiin vaikutustenarviointi, joka perustui julkisen kuulemisen tuloksiin, arviointitutkimukseen ja komission yksiköiden mittavaan kokemukseen suojatoimien käytöstä. Vaikutustenarviointia koskevassa kertomuksessa määritettiin kaupan suojatoimien toimivuuteen liittyviä ongelmia ja ehdotettiin niihin ratkaisuja. Vaikutustenarviointilautakunta tarkasteli kertomusta joulukuussa 2012 ja antoi siitä puoltavan lausunnon muutamin kertomukseen tehtävin tarkistuksin. Kertomus on tämän jälkeen tarkistettu ja viimeistelty. Tämä ehdotus perustuu parhaaksi arvioituihin ratkaisuihin. 3. EHDOTUKSEN OIKEUDELLINEN SISÄLTÖ Ehdotetun toimen lyhyt kuvaus Ehdotetaan polkumyyntiä koskevan perusasetuksen ja tukien vastaisen perusasetuksen muuttamista niiden tiettyjen osien parantamiseksi. Avoimuutta ja ennakoitavuutta parannetaan säätämällä, että aikomuksesta ottaa käyttöön väliaikaisia toimenpiteitä ilmoitetaan asianomaisille osapuolille kaksi viikkoa ennen niiden käyttöönottoa. Osapuolille annetaan lisäksi takeet siitä, että toimenpiteitä ei oteta käyttöön kyseisten kahden viikon aikana. Asianomaisille osapuolille lähetetään yhteenveto niistä seikoista, joiden perusteella toimenpiteet aiotaan ottaa käyttöön, ja niille annetaan mahdollisuus esittää huomautuksia polkumyynti- ja vahinkomarginaalien laskemisesta. Jos päätetään, että väliaikaisten toimenpiteiden käyttöön ottamisen sijasta jatketaan tutkimusta, asianomaisille osapuolille ilmoitetaan aikomuksesta olla ottamatta näitä toimenpiteitä käyttöön kaksi viikkoa ennen aiottua käyttöönottoa. Polkumyyntiä ja/tai tukea koskevan valituksen tekemistä harkitsevien unionin tuottajien uhkaaminen vastatoimilla voidaan katsoa erityisiksi olosuhteiksi, jotka oikeuttavat tutkimuksen vireillepanon viran puolesta. Lisäksi ehdotetaan, että mikäli tutkimukset aloitetaan viran puolesta, unionin tuottajilla olisi velvollisuus toimia menettelyssä yhteistyössä. Suojatoimien vaikuttavuuden tehostamiseksi ehdotetaan alhaisemman tullin säännön poistamista silloin, kun on kyse toimenpiteiden kiertämisestä tai raaka-aineisiin liittyvistä rakenteellisista vääristymistä tai tuetusta tuonnista. Tarkastelujen osalta ehdotetaan, että toimenpiteiden voimassaolon päättymistä koskevaan tarkasteluun liittyvän tutkimuksen aikana kerätyt tullit palautetaan, jos tutkimuksen lopputuloksena on toimenpiteiden kumoaminen. Lisäksi useissa kohdissa ehdotetaan tiettyjen käytäntöjen kodifioimista viime vuosina annettujen WTO:n ja unionin tuomioistuimen tuomioiden perusteella. Tämä koskee unionin tuotannonalan määritelmää, seurauksia sellaisten vientiä harjoittavien tuottajien osalta, joiden ei alkuperäisessä tutkimuksessa todettu harjoittavan polkumyyntiä tai joiden polkumyynnin todettiin olevan vähimmäistasoa, muuttuneiden olosuhteiden huomioon ottamista tarkastelua koskevassa tutkimuksessa, etuyhteydessä olevien yritysten kohtelua kiertämistä koskevissa tutkimuksissa, viennin kirjaamisen edellytyksiä ja unionin tuottajien otoksen valintaa koskevia perusteita. Oikeusperusta Euroopan unionin toiminnasta tehdyn sopimuksen 207 artikla. Toissijaisuusperiaate Ehdotus kuuluu unionin yksinomaiseen toimivaltaan. Sen vuoksi toissijaisuusperiaatetta ei sovelleta. Suhteellisuusperiaate Ehdotus on suhteellisuusperiaatteen mukainen seuraavista syistä: Toimintatapa on kuvattu edellä mainituissa perusasetuksissa, eikä mahdollisuutta kansallisiin päätöksiin anneta. Siitä ei aiheudu taloudellista tai hallinnollista lisätaakkaa unionille ja kansallisille, alueellisille tai paikallisille viranomaisille eikä talouden toimijoille tai kansalaisille. Kansalliset tulliviranomaiset huolehtivat kuitenkin toimenpiteiden voimassaolon päättymistä koskevan tarkastelun aikana kerättyjen tullien palauttamisesta, mikäli tällainen tarkastelu ei johda toimenpiteiden jatkamiseen. Tulliviranomaisille aiheutuvan lisätyön katsotaan olevan vähäistä ja suhteessa ehdotuksen tavoitteisiin eli suojatoimien tasapuolisuuden lisäämiseen. Alhaisemman tullin säännön soveltamatta jättäminen silloin, kun on kyse kiertämisestä tai raaka-aineisiin liittyvistä rakenteellisista vääristymistä taikka tuetusta tuonnista, on suhteessa lisääntyneeseen tarpeeseen suojella kauppaa näissä tilanteissa. Sääntelytavan valinta Ehdotettu sääntelytapa: asetus. Muut vaihtoehdot eivät soveltuisi seuraavista syistä: Edellä mainituissa perusasetuksissa ei säädetä muista vaihtoehdoista. 4. TALOUSARVIOVAIKUTUKSET Ehdotuksella on vaikutuksia unionin talousarvioon. Alhaisemman tullin säännön soveltamatta jättäminen tietyissä olosuhteissa nostaa tullin tasoa joissakin tapauksissa ja tuottaa siten lisää tuloa. Tullien palauttaminen siinä tapauksessa, että toimenpiteet päätetään toimenpiteiden voimassaolon päättymistä koskevan tarkastelun seurauksena, sen sijaan aiheuttaa menoja unionin talousarvioon. Määrien arvioiminen on erittäin vaikeaa, koska tulot ja menot riippuvat kunkin yksittäisen tapauksen olosuhteista. Ehdotetut lainsäädäntömuutokset aiheuttavat joitakin muutoksia myös käytäntöihin. Nämä muutokset eivät vaikuta talousarvioon vaan työtapoihin (esimerkiksi ennakkoon ilmoittaminen, ennakkoilmoitus ja yhteenvetoasiakirja). Pk-yrityksiä palvelevan neuvontapisteen toiminnan parantamisesta (kuten tiedonannossa selostetaan) syntyy resurssitarpeita, jotka esitetään liitteenä olevassa rahoitusselvityksessä. 5. LISÄTIEDOT Ei koske tätä ehdotusta. 2013/0103 (COD) Ehdotus EUROOPAN PARLAMENTIN JA NEUVOSTON ASETUS polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annetun neuvoston asetuksen (EY) N:o 1225/2009 ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta annetun neuvoston asetuksen (EY) N:o 597/2009 muuttamisesta EUROOPAN PARLAMENTTI JA EUROOPAN UNIONIN NEUVOSTO, jotka ottavat huomioon Euroopan unionin toiminnasta tehdyn sopimuksen ja erityisesti sen 207 artiklan 2 kohdan, ottavat huomioon Euroopan komission ehdotuksen, sen jälkeen kun esitys lainsäätämisjärjestyksessä hyväksyttäväksi säädökseksi on toimitettu kansallisille parlamenteille, noudattavat tavallista lainsäätämisjärjestystä, sekä katsovat seuraavaa: (1) Muista kuin Euroopan unionin jäsenvaltioista tulevalta polkumyynnillä tapahtuvalta ja tuetulta tuonnilta suojautumista koskevista yleisistä säännöistä säädetään polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 30 päivänä marraskuuta 2009 annetussa neuvoston asetuksessa (EY) N:o 1225/2009[1] ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta 11 päivänä kesäkuuta 2009 annetussa neuvoston asetuksessa (EY) N:o 597/2009[2], jäljempänä ’asetukset’. Asetukset annettiin alunperin vuonna 1995, kun Uruguayn kierros saatiin päätökseen. Koska asetuksia oli tämän jälkeen muutettu lukuisia kertoja, komissio päätti vuonna 2009 kodifioida asetukset selkeyden ja järkeistämisen vuoksi. (2) Vaikka asetuksia on muutettu, kyseisten suojatoimien toimivuutta ei ole tarkasteltu perusteellisesti vuoden 1995 jälkeen. Tästä syystä komissio käynnisti asetusten tarkastelun vuonna 2011, jotta voitaisiin ottaa paremmin huomioon muun muassa yritysten tarpeet 2000-luvun alussa. (3) Tarkastelun perusteella tiettyjä asetusten säännöksiä olisi muutettava, jotta voidaan lisätä avoimuutta ja ennakoitavuutta, säätää tehokkaista toimenpiteistä vastatoimien torjumiseksi, lisätä tehokkuutta ja parantaa täytäntöönpanoa sekä optimoida tarkastelukäytännöt. Lisäksi tietyt käytännöt, joita polkumyynnin ja tukien vastaisissa tutkimuksissa on viime vuosina sovellettu, olisi sisällytettävä asetuksiin. (4) Polkumyynnin ja tukien vastaisten tutkimusten avoimuuden ja ennakoitavuuden parantamiseksi osapuolille, joihin väliaikaisten polkumyynti- ja tasoitustoimenpiteiden käyttöönotto vaikuttaa, erityisesti tuojille, olisi ilmoitettava tällaisten toimenpiteiden lähestyvästä käyttöönotosta. Myönnetyn määräajan olisi vastattava aikaa, joka kuluu sillä välillä, kun täytäntöönpanosäädöksen luonnos on toimitettu asetuksen (EY) N:o 1225/2009 15 artiklalla perustetulle polkumyyntikomitealle ja asetuksen (EY) N:o 597/2009 25 artiklalla perustetulle tukien vastaiselle komitealle ja kun komissio on hyväksynyt kyseisen säädöksen. Määräaika vahvistetaan asetuksen (EU) N:o 182/2011 3 artiklan 3 kohdassa. Myös silloin, kun tutkimusten perusteella ei ole aiheellista ottaa käyttöön väliaikaisia toimenpiteitä, olisi asianmukaista ilmoittaa osapuolille etukäteen riittävän ajoissa, että toimenpiteitä ei aiota ottaa käyttöön. (5) Viejille ja tuottajille olisi annettava lyhyt määräaika ennen väliaikaisten toimenpiteiden käyttöön ottamista, jotta ne voivat tarkistaa yksilöllistä polkumyynti- tai tukimarginaaliaan koskevat laskelmat. Laskuvirheet voitaisiin siten korjata ennen toimenpiteiden käyttöön ottamista. (6) Jotta voidaan toimia tehokkaasti vastatoimien torjumiseksi, unionin tuottajien olisi pystyttävä hyödyntämään asetuksia pelkäämättä kolmansien osapuolten vastatoimia. Voimassa olevien säännösten mukaan tutkimus voidaan erityisissä olosuhteissa panna vireille ilman valitusta edellyttäen, että polkumyynnistä, tasoitustoimenpiteiden alaisesta tuesta, vahingosta ja syy-yhteydestä on riittävästi näyttöä. Tällaisiin erityisiin olosuhteisiin olisi sisällyttävä myös vastatoimilla uhkaaminen. (7) Kun tutkimusta ei aloiteta valituksen perusteella, unionin tuottajille olisi asetettava velvollisuus toimittaa tarvittavat tiedot, jotta tutkimus etenee ja jotta voidaan taata, että saatavilla on riittävästi tietoa tutkimuksen tekemiseksi tapauksissa, joissa uhataan vastatoimilla. (8) Kolmannet maat puuttuvat yhä enenevässä määrin raaka-aineiden kauppaan ja pyrkivät pitämään raaka-aineet kyseisissä maissa kotimaisten jatkokäyttäjien hyödyksi esimerkiksi ottamalla käyttöön vientiveroja tai pitämällä yllä kaksoishintajärjestelyjä. Tällöin raaka-ainekustannukset eivät määräydy tavallisten markkinavoimien perusteella eivätkä heijasta kyseessä olevan raaka-aineen tarjontaa ja kysyntää. Tällainen toimintaan puuttuminen lisää kaupan vääristymiä. Tämän seurauksena unionin tuottajat eivät kärsi pelkästään polkumyynnistä, vaan myös kaupan lisävääristymistä verrattuna näistä käytännöistä hyötyviin kolmansien maiden jatkokäyttäjiin. Jotta kauppaa voidaan suojella riittävästi, alhaisemman tullin sääntöä ei pidä soveltaa silloin, kun on kyse tällaisista raaka-aineisiin liittyvistä rakenteellisista vääristymistä. (9) Unionin sisällä tasoitustoimenpiteiden alainen tuki on periaatteessa kielletty SEUT-sopimuksen 107 artiklan 1 kohdan nojalla. Sen vuoksi kolmansien maiden myöntämällä tasoitustoimenpiteiden alaisella tuella on erityisen vääristävä vaikutus. Komission sallimaa valtiontuen määrää on tasaisesti pienennetty ajan mittaan. Kun kyse on tuen vastaisesta välineestä, alhaisemman tullin sääntöä ei pitäisi enää soveltaa sellaisesta maasta / sellaisista maista tulevaan tuontiin, jo(i)ssa tukia myönnetään. (10) Tarkastelukäytännön optimoimiseksi tutkimuksen aikana kerätyt tullit olisi palautettava tuojille, mikäli toimenpiteitä ei jatketa toimenpiteiden voimassaolon päättymistä koskevaan tarkasteluun liittyvässä tutkimuksessa tehtyjen päätelmien perusteella. Tämä on asianmukaista, kun otetaan huomioon, että toimenpiteiden jatkamista koskevien edellytysten ei todettu täyttyneen tutkimusajanjaksolla. (11) Tietyt käytännöt, joita viime vuosina on sovellettu polkumyynnin ja tukien vastaisissa tutkimuksissa, olisi sisällytettävä asetuksiin. (12) Unionin tuotannonalaa ei pitäisi enää määritellä viittaamalla asetuksissa vahvistettuihin vireillepanoa koskeviin kynnysarvoihin. (13) Jos alkuperäisessä tutkimuksessa polkumyynti- tai tukimarginaalin on todettu olevan alle vähimmäistason, tutkimus olisi lopetettava viipymättä sellaisten viejien osalta, joita myöhempiä tarkasteluja koskevat tutkimukset eivät koske. (14) Olisi asianmukaista, että polkumyynnin ja tuen tarkastelua koskevissa tutkimuksissa voidaan käyttää eri menetelmiä kuin kyseisten toimenpiteiden käyttöön ottoon johtaneessa tutkimuksessa, jotta voidaan varmistaa muun muassa, että tiettynä aikana eri tutkimuksissa käytetään yhdenmukaisia menetelmiä. Näin voidaan esimerkiksi muuttaa menetelmiä, joita on tarkistettu ajan kuluessa olosuhteiden muuttuessa. (15) Kun kiertämistä koskevan tutkimuksen vireillepanon edellytykset täyttyvät, tuonti olisi aina määrättävä kirjattavaksi. (16) Kiertämistä koskevissa tutkimuksissa vaikuttaa järkevältä poistaa edellytys, jonka mukaan – saadakseen vapautuksen kirjaamisvelvoitteesta tai laajennetusta tullista – tarkasteltavana olevan tuotteet tuottajat eivät saa olla etuyhteydessä yhteenkään tuottajaan, johon sovelletaan alkuperäisiä toimenpiteitä. Tämä perustuu kokemukseen siitä, että joskus tarkasteltavana olevan tuotteen tuottajien ei todeta osallistuvan kiertämiseen vaikka ne ovatkin etuyhteydessä tuottajaan, johon sovelletaan alkuperäisiä toimenpiteitä. Tällöin tuottajalta ei pitäisi evätä vapautusta pelkästään sillä perusteella, että yritys on etuyhteydessä tuottajaan, johon sovelletaan alkuperäisiä toimenpiteitä. Myös silloin kun kiertäminen tapahtuu unionissa, tuojien etuyhteyden sellaisiin tuottajiin, joihin sovelletaan toimenpiteitä, ei pitäisi olla ratkaiseva tekijä päätettäessä, voidaanko tuojalle myöntää vapautus vai ei. (17) Mikäli unionin tuottajien lukumäärä on niin suuri, että on käytettävä otantaa, tuottajia koskeva otos olisi valittava kaikista unionin tuottajista eikä vain valituksen tekijöistä. (18) Unionin etua koskevassa arvioinnissa kaikille unionin tuottajille olisi annettava mahdollisuus esittää huomautuksia, ei ainoastaan valituksen tekijöille. (19) Sen vuoksi asetusta (EY) N:o 1225/2009 ja asetusta (EY) N:o 597/2009 olisi muutettava, OVAT HYVÄKSYNEET TÄMÄN ASETUKSEN: 1 artikla Muutetaan asetus (EY) N:o 1225/2009 seuraavasti: 1. Korvataan 4 artiklan 1 kohdan johdantolause seuraavasti: ”1. Tässä asetuksessa tarkoitetaan ”unionin tuotannonalalla” samankaltaisten tuotteiden tuottajia unionissa kokonaisuutena tai niitä tuottajia, joiden yhteinen tuotanto muodostaa pääosan kyseisten tuotteiden koko unionin tuotannosta, paitsi että:” 2. Lisätään 6 artiklaan 10 kohta seuraavasti: ”10. Samankaltaisen tuotteen unionin tuottajat ovat velvollisia toimimaan yhteistyössä menettelyissä, jotka on pantu vireille 5 artiklan 6 kohdan mukaisesti.” 3. Muutetaan 7 artikla seuraavasti: a) Lisätään 1 kohtaan virke seuraavasti: ”Väliaikaisia tulleja ei sovelleta kahden viikon kuluessa siitä, kun niistä on lähetetty ilmoitus 19 a artiklassa tarkoitetuille asianomaisille osapuolille. Tällaisen tiedon toimittaminen ei vaikuta komission mahdollisesti myöhemmin antamaan päätökseen.” b) Korvataan 2 kohta seuraavasti: ”Väliaikaisen polkumyyntitullin määrä ei saa ylittää väliaikaisesti vahvistetun polkumyyntimarginaalin määrää. Ellei viejämaassa ole todettu raaka-aineisiin liittyviä rakenteellisia vääristymiä tarkasteltavana olevan tuotteen osalta, sen on oltava polkumyyntimarginaalia alhaisempi, jos alhaisempi tullin määrä on riittävä unionin tuotannonalalle aiheutuvan vahingon poistamiseen.” 4. Muutetaan 9 artikla seuraavasti: a) Korvataan 3 kohta seuraavasti: ”3. Edellä 5 artiklan 9 kohdan mukaisesti vireille pannuissa menettelyissä vahinkoa pidetään tavallisesti vähäpätöisenä, jos asianomainen tuonti edustaa pienempää määrää kuin 5 artiklan 7 kohdassa esitetyt määrät. Kyseiset menettelyt päätetään välittömästi, jos vahvistetaan, että polkumyyntimarginaali prosentteina vientihinnasta on vähemmän kuin kaksi prosenttia.” b) Korvataan 4 kohdan viimeinen virke seuraavasti: ”Polkumyyntitullin suuruus ei saa ylittää vahvistettua polkumyyntimarginaalia. Ellei viejämaassa ole todettu raaka-aineisiin liittyviä rakenteellisia vääristymiä tarkasteltavana olevan tuotteen osalta, sen on oltava polkumyyntimarginaalia alhaisempi, jos alhaisempi tullin määrä on riittävä unionin tuotannonalalle aiheutuvan vahingon poistamiseen.” 5. Muutetaan 11 artikla seuraavasti: a) Lisätään 5 kohtaan alakohta seuraavasti: ”Jos toimenpiteen voimassaolo päättyy 2 kohdan mukaisen tutkimuksen jälkeen, kaikki tällaisen tutkimuksen aloittamisesta lähtien kerätyt tullit maksetaan takaisin edellyttäen, että palautusta pyydetään kansallisilta tulliviranomaisilta ja että nämä viranomaiset hyväksyvät sen sovellettavan tullien palauttamista ja peruuttamista koskevan unionin tullilainsäädännön mukaisesti. Asianomaisten kansallisten tulliviranomaisten ei kuitenkaan tarvitse maksaa korkoa palautettaville tulleille.” b) Poistetaan 9 kohta. 6. Muutetaan 13 artikla seuraavasti: a) Korvataan 3 kohdan toinen virke seuraavasti: ”Tutkimus pannaan neuvoa-antavan komitean kuulemisen jälkeen vireille komission asetuksella, jolla myös velvoitetaan tulliviranomaiset saattamaan tuonnin kirjaaminen pakolliseksi 14 artiklan 5 kohdan mukaisesti tai vaatimaan vakuuksia.” b) Korvataan 4 kohdan ensimmäinen alakohta seuraavasti: ”Tuontia ei kirjata 14 artiklan 5 kohdan mukaisesti eikä siihen sovelleta toimenpiteitä, jos niillä kauppaa käyvät yritykset on vapautettu tulleista. Asianmukaiseen näyttöön nojautuvat vapautuksia koskevat pyynnöt on tehtävä tutkimuksen vireillepanosta annetussa komission asetuksessa vahvistetussa määräajassa. Jos kiertämiskäytäntöä, -menettelyä tai -toimintaa harjoitetaan unionin ulkopuolella, vapautus voidaan myöntää niille tarkasteltavana olevan tuotteen tuottajille, joiden osalta todetaan, etteivät ne ole osallisina tämän artiklan 1 ja 2 kohdassa määritellyissä kiertämiskäytännöissä. Jos kiertämiskäytäntöä, -menettelyä tai -toimintaa harjoitetaan unionissa, vapautus voidaan myöntää tuojille, jotka voivat osoittaa, etteivät ne ole osallisina tämän artiklan 1 ja 2 kohdassa määritellyissä kiertämiskäytännöissä.” 7. Korvataan 17 artiklan 1 kohta seuraavasti: ”1. Jos unionin tuottajien, viejien tai tuojien, tuotetyyppien tai liiketoimintojen määrä on huomattava, tutkimus voidaan rajoittaa kohtuulliseen määrään osapuolia, tuotteita tai liiketoimintoja käyttämällä tilastollisesti edustavia otoksia valinnan tekemisen ajankohtana käytettävissä olevien tietojen perusteella tai tuotannon, myynnin ja viennin suurimpaan mahdolliseen määrään, joka voi kohtuullisesti olla tutkimuksen kohteena, ottaen huomioon käytettävissä oleva aika.” 8. Lisätään 19 artiklan jälkeen artikla seuraavasti: ”19 a artikla Väliaikaisia toimenpiteitä koskevat tiedot 1. Unionin tuottajat, tuojat ja viejät ja niitä edustavat yhdistykset sekä viejämaan edustajat voivat pyytää tietoja väliaikaisten tullien suunnitellusta käyttöön ottamisesta. Tällaisia tietoja koskevat pyynnöt on tehtävä kirjallisesti vireillepanoilmoituksessa vahvistetussa määräajassa. Tiedot toimitetaan kyseisille osapuolille vähintään kaksi viikkoa ennen 7 artiklan 1 kohdassa mainitun, väliaikaisten tullien käyttöönottoa koskevan määräajan päättymistä. Tietoihin on sisällyttävä a) yhteenveto ehdotetuista tulleista – pelkästään tiedoksi – ja b) polkumyyntimarginaalin ja sellaisen marginaalin, joka on riittävä unionin tuotannonalalle aiheutuneen vahingon poistamiseksi, laskemista koskevat yksityiskohtaiset tiedot ottaen asianmukaisesti huomioon 19 artiklassa tarkoitetut luottamuksellisuutta koskevat velvoitteet. Osapuolilla on kolme työpäivää aikaa esittää huomautuksia laskelmien tarkkuudesta. 2. Mikäli väliaikaisia tulleja ei aiota ottaa käyttöön vaan aiotaan jatkaa tutkimusta, asianomaisille osapuolille on ilmoitettava, että tulleja ei oteta käyttöön, kaksi viikkoa ennen 7 artiklan 1 kohdassa mainitun, väliaikaisten tullien käyttöönottoa koskevan määräajan päättymistä.” 9. Korvataan 21 artiklan 2 kohta seuraavasti: ”2. Jotta viranomaisilla olisi luotettava perusta kaikkien näkökantojen ja tietojen huomioon ottamiseksi, kun ne päättävät, onko toimenpiteiden käyttöön ottaminen unionin etujen mukaista, unionin tuottajat, tuojat ja niitä edustavat yhdistykset ja käyttäjiä ja kuluttajia edustavat järjestöt voivat ilmoittautua ja toimittaa tiedot komissiolle polkumyyntitutkimuksen vireillepanoilmoituksessa vahvistetussa määräajassa. Nämä tiedot tai asianmukaiset yhteenvedot niistä toimitetaan muille tässä artiklassa mainituille osapuolille, joilla on oikeus vastata niihin.” 2 artikla Muutetaan asetus (EY) N:o 597/2009 seuraavasti: 1. Korvataan 9 artiklan 1 kohdan johdantolause seuraavasti: ”1. Tässä asetuksessa tarkoitetaan ”unionin tuotannonalalla” samankaltaisten tuotteiden tuottajia unionissa kokonaisuutena tai niitä tuottajia, joiden yhteinen tuotanto muodostaa pääosan kyseisten tuotteiden koko unionin tuotannosta, paitsi silloin, kun:” 2. Lisätään 11 artiklaan uusi kohta seuraavasti: ”11. Samankaltaisen tuotteen unionin tuottajat ovat velvollisia toimimaan yhteistyössä menettelyissä, jotka on pantu vireille 10 artiklan 8 kohdan mukaisesti.” 3. Muutetaan 12 artiklan 1 kohta seuraavasti: a) Korvataan 3 alakohta seuraavasti: ”Väliaikaisen tasoitustullin määrä ei saa ylittää väliaikaisesti vahvistetun, tasoitustullin käyttöönoton mahdollistavan tuen kokonaismäärää.” b) Lisätään loppuun alakohta seuraavasti: ”Väliaikaisia tulleja ei sovelleta kahden viikon kuluessa siitä, kun niistä on lähetetty ilmoitus 29 b artiklassa tarkoitetuille asianomaisille osapuolille. Tällaisen tiedon toimittaminen ei vaikuta komission mahdollisesti myöhemmin antamaan päätökseen.” 4. Korvataan 14 artiklan 5 kohta seuraavasti: ”5. Tasoitustullin käyttöönoton mahdollistavan tuen määrä katsotaan vähäiseksi, jos se on alle yksi prosentti tavaran arvosta, paitsi että kehitysmaista peräisin olevaa tuontia koskevissa tutkimuksissa taso, jonka alittavaa tukea pidetään vähäisenä, on kaksi prosenttia tavaran arvosta.” 5. Korvataan 15 artiklan 1 kohdan viimeinen alakohta seuraavasti: ”Tasoitustullin suuruus ei saa ylittää todettua tasoitustullin käyttöönoton mahdollistavan tuen määrää.” 6. Muutetaan 22 artikla seuraavasti: a) Lisätään 1 kohtaan alakohta seuraavasti: ”Jos toimenpiteen voimassaolo päättyy 18 artiklan mukaisen tutkimuksen jälkeen, kaikki tällaisen tutkimuksen vireillepanon jälkeen kerätyt tullit palautetaan. Palautusta olisi pyydettävä kansallisilta tulliviranomaisilta sovellettavaa unionin tullilainsäädäntöä noudattaen.” b) Poistetaan 6 kohta. 7. Muutetaan 23 artikla seuraavasti: a) Korvataan 4 kohdan toisessa virkkeessä ilmaisu ”voidaan myös velvoittaa” ilmaisulla ”myös velvoitetaan”. b) Korvataan 6 kohdan toinen alakohta seuraavasti: ”Jos kiertämiskäytäntöä, -menettelyä tai -toimintaa harjoitetaan unionin ulkopuolella, vapautus voidaan myöntää niille tarkasteltavana olevan tuotteen tuottajille, joiden osalta todetaan, etteivät ne ole osallisina 3 kohdassa määritellyissä kiertämiskäytännöissä.” c) Korvataan 6 kohdan kolmas alakohta seuraavasti: ”Jos kiertämiskäytäntöä, -menettelyä tai -toimintaa harjoitetaan unionissa, vapautus voidaan myöntää tuojille, jotka voivat osoittaa, etteivät ne ole osallisina 3 kohdassa määritellyissä kiertämiskäytännöissä.” 8. Korvataan 27 artiklan 1 kohdan ensimmäinen alakohta seuraavasti: ”1. Jos unionin tuottajien, viejien tai tuojien, tuotetyyppien tai liiketoimien määrä on suuri, tutkimus voidaan rajoittaa” 9. Lisätään 29 artiklan jälkeen artikla seuraavasti: ”29 b artikla Väliaikaisia toimenpiteitä koskevat tiedot 1. Unionin tuottajat, tuojat ja viejät ja niitä edustavat yhdistykset sekä alkuperä- ja/tai viejämaat voivat pyytää tietoja väliaikaisten toimenpiteiden suunnitellusta käyttöön ottamisesta. Tällaisia tietoja koskevat pyynnöt on tehtävä kirjallisesti vireillepanoilmoituksessa vahvistetussa määräajassa. Tiedot toimitetaan kyseisille osapuolille vähintään kaksi viikkoa ennen 12 artiklan 1 kohdassa mainitun, väliaikaisten tullien käyttöönottoa koskevan määräajan päättymistä. Tietoihin on sisällyttävä a) yhteenveto ehdotetuista tulleista – pelkästään tiedoksi – ja b) tukimarginaalin ja sellaisen marginaalin, joka on riittävä unionin tuotannonalalle aiheutuneen vahingon poistamiseksi, laskemista koskevat yksityiskohtaiset tiedot ottaen asianmukaisesti huomioon 29 artiklassa tarkoitetut luottamuksellisuutta koskevat velvoitteet. Osapuolilla on kolme työpäivää aikaa esittää huomautuksia laskelmien tarkkuudesta. 2. Mikäli väliaikaisia tulleja ei aiota ottaa käyttöön vaan aiotaan jatkaa tutkimusta, asianomaisille osapuolille on ilmoitettava, että tulleja ei oteta käyttöön, kaksi viikkoa ennen 12 artiklan 1 kohdassa mainitun, väliaikaisten tullien käyttöönottoa koskevan määräajan päättymistä.” 10. Korvataan 31 artiklan 2 kohta seuraavasti: ”2. Jotta viranomaisilla olisi luotettava perusta kaikkien näkökantojen ja tietojen huomioon ottamiseksi, kun ne päättävät, onko toimenpiteiden käyttöön ottaminen unionin edun mukaista, unionin tuottajat, tuojat ja niitä edustavat yhdistykset sekä käyttäjien ja kuluttajien edustavat järjestöt voivat ilmoittautua ja toimittaa tiedot komissiolle polkumyyntitutkimuksen vireillepanoilmoituksessa vahvistetussa määräajassa. Nämä tiedot tai asianmukaiset yhteenvedot niistä toimitetaan muille tässä kohdassa mainituille osapuolille, joilla on oikeus vastata niihin.” 3 artikla Tämä asetus tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä. 4 artikla Tätä asetusta sovelletaan kaikkiin tutkimuksiin, joiden vireillepanoa koskeva ilmoitus on julkaistu Euroopan unionin virallisessa lehdessä asetuksen (EY) N:o 597/2009 10 artiklan 11 kohdan tai asetuksen (EY) N:o 1225/2009 5 artiklan 9 kohdan mukaisesti tämän asetuksen voimaantulon jälkeen. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä Euroopan parlamentin puolesta Neuvoston puolesta Puhemies Puheenjohtaja YKSINKERTAISTETTU RAHOITUSSELVITYS (käytetään sellaisten komission sisäisten asetusten yhteydessä, joilla on yleistä merkitystä ja talousarviovaikutuksia hallintomäärärahoihin tai henkilöstöresursseihin, kun muut rahoitusselvitystyypit eivät tule kyseeseen – sisäisten sääntöjen 23 artikla) 1 Asetusluonnoksen nimi: Kaupan suojavälineiden uudistaminen 2 Toimintalohko(t) sekä toimintoperusteisen budjetoinnin mukainen toiminto/mukaiset toiminnot: 20: Kauppapolitiikka 3 Oikeusperusta: ¨ Hallintoautonomia þ Muu (täsmennettävä): Polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta annettu neuvoston asetus (EY) N:o 1225/2009 ja muista kuin Euroopan yhteisön jäsenvaltioista tapahtuvalta tuetulta tuonnilta suojautumisesta annettu neuvoston asetus (EY) N:o 597/2009. 4 Kuvaus ja perustelut: Nykyisiä EU:n kaupan suojatoimia uudistetaan niiden tehokkuuden ja vaikuttavuuden parantamiseksi. Aloitteeseen kuuluvat tiedonanto, lainsäädäntöehdotus ja suuntaviivat. 5 Kesto ja arvioitu rahoitusvaikutus: 5.1 Soveltamisaika: ¨ Määräaikainen asetus: Asetuksen voimaantulo alkaa [date] ja päättyy [date] þ Kestoltaan määrittelemätön asetus: voimassa alkaen [date] 5.2 Arvioidut talousarviovaikutukset: Asetusluonnoksesta johtuu ¨ säästöjä þ lisäkustannuksia (jos kyllä, mainittava monivuotisen rahoituskehyksen asianomaiset otsakkeet): Otsake 5: hallintomenot Täydennetään liitteen arvioituja rahoitusvaikutuksia koskeva taulukko hallintomenojen ja henkilöstöresurssien määrärahojen osalta. Jos asetusluonnos on kestoltaan määrittelemätön, kustannukset ilmoitetaan kunkin vuoden osalta kehitysvaiheessa ja sen jälkeen kunkin vuoden osalta täysimittaisen toiminnan ollessa käynnissä (sarake ”YHTEENSÄ/vuosikustannukset”). 5.3 Kolmansien osapuolten osallistuminen asetusluonnoksen rahoitukseen: Jos ehdotus edellyttää jäsenvaltioiden tai muiden elinten (täsmennettävä, minkä) osallistumista rahoitukseen, annetaan arvio tästä rahoitusosuudesta, jos se on tiedossa. määrärahat, milj. euroa (kolmen desimaalin tarkkuudella) || vuosi n || vuosi n + 1 || vuosi n + 2 || vuosi n + 3 || vuosi n + 4 || vuosi n + 5 || vuosi n + 6 || Yhteensä Rahoitukseen osallistuva taho || || || || || || || || Yhteisrahoituksella katettavat määrärahat YHTEENSÄ || || || || || || || || 5.4 Lukujen selitys: Keskimääräiset henkilöstömenot ilmoitetaan sivun alareunassa: http://www.cc.cec/budg/pre/legalbasis/pre-040-020_preparation_en.html 6 Yhteensopivuus nykyisen monivuotisen rahoituskehyksen kanssa: þ Ehdotus on nykyisen rahoitussuunnitelman mukainen. ¨ Ehdotus edellyttää monivuotisen rahoituskehyksen asianomaisen otsakkeen rahoitussuunnitelman muuttamista. ¨ Ehdotus edellyttää joustovälineen varojen käyttöön ottamista tai monivuotisen rahoituskehyksen tarkistamista.[3] 7 Säästöjen tai lisäkustannusten vaikutus resursseihin: þ Yksiköiden välisillä henkilöstön uudelleenjärjestelyillä saatavat resurssit ¨ Asianomaisille yksiköille jo myönnetyt resurssit ¨ Seuraavassa myöntämismenettelyssä pyydettävät resurssit Tarvittavat henkilöstö- ja hallintoresurssit katetaan osuudesta, joka voidaan myöntää hallinnoivalle pääosastolle vuotuisessa määrärahojen jaossa ottaen huomioon talousarviorajoitukset. LIITE: ARVIOIDUT RAHOITUSVAIKUTUKSET (säästöt ja lisäkustannukset) HALLINTOMÄÄRÄRAHOIHIN TAI HENKILÖSTÖRESURSSEIHIN FTE=Kokoaikavastaavuus XX viittaa kyseessä olevaan toimintalohkoon tai talousarvion osastoon. miljoonaa euroa (kolmen desimaalin tarkkuudella) FTE, henkilöt/vuosi || vuosi || vuosi || vuosi || vuosi || vuosi || vuosi || vuosi || YHTEENSÄ/vuosikustannukset n || n + 1 || n + 2 || n + 3 || n + 4 || n + 5 || n + 6 Otsake 5 || FTE || määrärahat || FTE || määrärahat || FTE || määrärahat || FTE || määrärahat || FTE || määrärahat || FTE || määrärahat || FTE || määrärahat || FTE || määrärahat Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) XX 01 01 01 (päätoimipaikka ja komission edustustot EU:ssa) || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 || 1 || 0,13 XX 01 01 02 (edustustot EU:n ulkopuolella) || || || || || || || || || || || || || || || || Ulkopuolinen henkilöstö || XX 01 02 01 (’kokonaismäärärahat’) || || || || || || || || || || || || || || || || XX 01 02 02 (edustustot EU:n ulkopuolella) || || || || || || || || || || || || || || || || Muu budjettikohta (mikä?) || || || || || || || || || || || || || || || || Välisumma – Otsake 5 || || || || || || || || || || || || || || || || Otsakkeeseen 5 sisältymättömät || Henkilöstötaulukkoon sisältyvät virat/toimet (virkamiehet ja väliaikaiset toimihenkilöt) XX 01 05 01 (epäsuora tutkimustoiminta) || || || || || || || || || || || || || || || || 10 01 05 01 (suora tutkimustoiminta) || || || || || || || || || || || || || || || || Ulkopuolinen henkilöstö XX 01 04 yy || || || || || || || || || || || || || || || || – Päätoimipaikat || || || || || || || || || || || || || || || || – Edustustot || || || || || || || || || || || || || || || || XX 01 05 02 (epäsuora tutkimustoiminta) || || || || || || || || || || || || || || || || 10 01 05 02 (suora tutkimustoiminta) || || || || || || || || || || || || || || || || Muu budjettikohta (mikä?) || || || || || || || || || || || || || || || || Välisumma – Otsakkeeseen 5 sisältymättömät || || || || || || || || || || || || || || || || YHTEENSÄ || || || || || || || || || || || || || || || || Tarvittavat henkilöstö- ja hallintoresurssit katetaan osuudesta, joka voidaan myöntää hallinnoivalle pääosastolle vuotuisessa määrärahojen jaossa ottaen huomioon talousarviorajoitukset. Muut hallintomäärärahat XX viittaa kyseessä olevaan toimintalohkoon tai talousarvion osastoon. milj. euroa (kolmen desimaalin tarkkuudella) || vuosi || vuosi || vuosi || vuosi || vuosi || vuosi || vuosi || YHTEENSÄ n || n + 1 || n + 2 || n + 3 || n + 4 || n + 5 || n + 6 Otsake 5 || || || || || || || || Päätoimipaikat || || || || || || || || XX 01 02 11 01 – Virkamatka- ja edustuskulut || || || || || || || || XX 01 02 11 02 – Konferenssi- ja kokouskulut || || || || || || || || XX 01 02 11 03 – Komiteoiden kokoukset || || || || || || || || XX 01 02 11 04 – Selvitykset ja kuulemiset || || || || || || || || XX 01 03 01 03 – Laitteisto ja kalusto || || || || || || || || XX 01 03 01 04 – Palvelut ja muut toimintamenot || || || || || || || || Muu budjettikohta (mikä?) || || || || || || || || Edustustot: || || || || || || || || XX 01 02 12 01 – Virkamatkat, konferenssit ja edustuskulut || || || || || || || || XX 01 02 12 02 – Henkilöstön täydennyskoulutus || || || || || || || || XX 01 03 02 01 – Hankinta, vuokraus ja niihin liittyvät kulut || || || || || || || || XX 01 03 02 02 – Laitteisto, kalusto, tarvikkeet ja palvelut || || || || || || || || Välisumma – Otsake 5 || || || || || || || || Otsakkeeseen 5 sisältymättömät || || || || || || || || XX 01 04 yy – Teknisen ja hallinnollisen tuen menot (ulkopuolista henkilöstöä lukuun ottamatta) toimintamäärärahoista (entiset BA-budjettikohdat) || || || || || || || || – Päätoimipaikat || || || || || || || || – Edustustot || || || || || || || || XX 01 05 03 – Muut epäsuoran tutkimustoiminnan hallintomenot || || || || || || || || 10 01 05 03 – Muut suoran tutkimustoiminnan hallintomenot || || || || || || || || Muu budjettikohta (mikä?) || || || || || || || || Välisumma – Otsakkeeseen 5 sisältymättömät || || || || || || || || KAIKKI YHTEENSÄ || || || || || || || || Tarvittavat henkilöstö- ja hallintoresurssit katetaan osuudesta, joka voidaan myöntää hallinnoivalle pääosastolle vuotuisessa määrärahojen jaossa ottaen huomioon talousarviorajoitukset. [1] EUVL L 343, 22.12.2009, s. 51. [2] EUVL L 188, 18.7.2009, s. 93. [3] Katso toimielinten sopimuksen 19 ja 24 kohta.